བད་ཀན་ཟ་ཁུ་ནད་ཀྱི་དབྱེ་བ་རྒྱུད་བཞི་ལས་བད་ཀན་ལས་གྱུར་བའི་ཟ་ཁུ་དང་མཁྲིས་བ་ལས་གྱུར་བའི་ཟ་ཁུ།རླུང་ལས་གྱུར་བའི་ཟ་ཁུ་གསུམ་དུ་བཤད་ཡོད་ལ་བད་ཀན་ལས་གྱུར་བའི་ཟ་ཁུ་ཡི་དབྱེ་བ་ལ་རྒྱུད་ལས་བད་ཀན་ཟ་ཁུ་ཆུ་ཆང་བུར་ཤིང་དང་།།གར་བ་འབྲས་ཕྱེ་ཁུ་ཆུར་བྱེ་མ་དང་།།བསིལ་དང་བགས་འབྱུང་ཁ་ཆུ་བཅུ་རུ་བཤད།།ཅེས་དང་།མཁྲིས་པ་ལས་གྱུར་བའི་ཟ་ཁུ་ལ་རྒྱུད་ལས།མཁྲིས་བའི་ཟ་ཁུ་ནས་ཚིག་སྣག་ཚ་དང་།།སྔོན་པོ་སྐྱར་ཁུ་བཙོད་ཁུ་ཁྲག་འདྲ་དྲུག།ཅེས་དང་རླུང་ལས་གྱུར་བའི་ཟ་ཁུ་ལ་རྒྱུད་ལས།རླུང་གྱུར་རྐང་ཞག་གླང་ཆེན་སྦྲང་འདྲ་བཞི།།ཟ་ཁུ་ཉི་ཤུ་གཅིན་སྙིའི་ནད་རིགས་ཡིན།།ཞེས་གསལ་བོར་བཤད་ཡོད་དོ།།